Title: Hrvatsko-ruski razgovorni priručnik
Description: Ruski je jezik slavenski jezik s najvećim brojem govornika i temelji se na moskovskome narječju. S ukrajinskim i bjeloruskim čini skupinu istočnoslavenskih jezika. Ruskim kao materinskim jezikom govori oko 180 milijuna ljudi od kojih oko 130 milijuna živi u Rusiji. Službeni je jezik u Rusiji, Bjelorusiji (uz bjeloruski), Kazahstanu (uz kazački), Kirgistanu (uz kirgiski) te ima status regionalnog jezika u Ukrajini (uz ukrajinski). Njime se služi više od pola milijarde ljudi čime zauzima treće mjesto među svjetskim jezicima, a također je i jedan od šest službenih jezika Ujedinjenih naroda. Razgovorni priručnik koji držite u rukama namijenjen je govornicima hrvatskog jezika koji se žele služiti ruskim.